cyanic-selkie/wikianc huggingface dataset:
Göran Zachrisson
Zachrisson var sjefredaktør i tidsskriftet Svensk Golf i årene 1964–1967. Etter 1966 kommenterte han The Open Championship og mange andre golfturneringer på fjernsyn. I begynnelsen av 1990-tallet ble han ansatt av Viasat og fortsette å kommentere golf på Viasats TV-kanaler, blant annet på Viasat Sport-kanalene. Han var golfskribent i mange tidsskrifter, blant annet i Svensk Golf, Golf-Store Magazine og Golf Digest. I senere år kommenterte Zachrisson også seiling.
Eremitasjen
Nederlandsk gullalder og flamsk barokk
Maleriene fra den nederlandske gullalderen og den flamske barokken på 1600-tallet består av store samlinger med Anthonis van Dyck, Rubens og Rembrandt. Det er også flere malerier av Jan Brueghel den eldre, Jacob van Ruysdael, Frans Snyders, Gerard Terborch, Paulus Potter, Jan Van Goyen, Ferdinand Bol og Gerard van Honthorst.
Göran Zachrisson
Zachrisson var medlem i Djursholms GK, og var banekomiteens ordfører. Fra 1992 ble han medlem i Royal and Ancient Golf Club of St Andrews, verdens mest ansette golfklubb. Zachrisson var også medlem i Sand GC, Stockholms GK, Svartinge, Royal Liverpool GC og Charlton G&CC.
Eremitasjen
Tysk, fransk, britisk og sveitsisk kunst
En samling med tysk kunst er fra 1500-tallet. Fransk kunst fra det 15. til det 18. hundreåret er representert med blant annet malerier av Nicolas Poussin, Claude Lorrain og Antoine Watteau. Her er også en samling med fransk dekorativ kunst og brukskunst fra 17.-18. hundreår.
Britisk brukskunst og malerkunst fra tidsrommet 1500-1900 er representert ved verker av Thomas Gainsborough og Joshua Reynolds. Tysk romantisk kunst fra 1800-tallet er representert med flere arbeider av Caspar David Friedrich, Anton Mengs, Hans Thoma, Anselm Feuerbach, Franz Stuck og Heinrich Campendonck. Det er også malerier av de sveitsiske malerne Angelica Kauffmann, Alexandre Calame, Arnold Böcklin og Ferdinand Hodler.
Nyklassisistisk, impresjonistisk og postimpresjonistisk kunst
Samlingen av fransk nyklassisistisk, impresjonistisk og postimpresjonistisk kunst består blant annet av verker av Auguste Renoir, Claude Monet, Vincent van Gogh og Paul Gauguin. Andre kunstnere fra omtrent samme tidsperiode er Henri Matisse, André Derain og andre fauvister, Picasso, Vasilij Kandinskij, Giacomo Manzù og Rockwell Kent.
Russisk kunst
De russiske samlingene består av kunst fra det 11. til det 19. hundreåret.
Antikke verk og gjenstander
Samlingen med orientalsk kunst inneholder gjenstander fra Kina, India, Mongolia, Tibet, Sentral-Asia, Bysants og Det nære østen.
En samling av egyptiske antikviteter har gjenstander fra det tidlige Egypt til det 12. hundreåret før Kristus. En mindre samling består av gjenstander fra kulturene i det antikke Mesopotamia, blant annet flere assyriske relieff fra Babylon, Dur-Sharrukin og Nimrud.
Gulvet på det som kalles Athena-rommet er dekorert med autentisk mosaikk fra det fjerde hundreåret, utgravd i 1854 fra en kristen basilika i Chersonesos.
Samlingen med gjenstander fra antikken inneholder gresk håndverk fra det tredje tusenåret til det femte hundreåret før Kristi fødsel. Blant annet er her gresk keramikk og gjenstander fra de greske koloniene ved Svartehavet, hellenistisk skulptur- og smykkekunst, medregnet graverte edelstener og kaméer som den kjente Gonzaga-kameen, italiensk kunst fra det 9. til det 2. hundreåret før Kristus, romerske marmor- og bronseskulpturer og brukskunst fra det 1. til det 4. hundreåret før vår tidsregning. Et høydepunkt i samlingen er Venus fra Tauris, som ifølge nyere forskning er en original hellenistisk skulptur og ikke en romersk kopi, slik man har trodd.
Førhistorisk kunst
Museet har store samlinger av førhistoriske kulturgjenstander fra Kaukasus. Gjenstander fra steinalderen til jernalderen er gravet ut over hele Russland og andre deler av det tidligere Sovjetunionen og det russiske imperiet. Blant samlingene er en samling av kunst etter nomadestammer i Altaj fra Pazyryk og Bashadar, inkludert det eldste bevarte knyttede ullteppet i verden. Teppet og en stridsvogn av tre er begge mellom 4000 og 6000 år gamle. I den kaukasiske utstillingen finnes en samling Urartu-gjenstander fra Armenia og det østlige Tyrkia.
Smykkekunst og dekorativ kunst
Samlingen inneholder klassiske antikviteter, herunder vestlig smykkekunst fra det fjerde hundreåret før Kristi fødsel til tidlig 1900-tall. Det finnes også edle skatter som består av smykkekunst fra de pontiske steppene, Kaukasus og Asia, særlig av skytisk og sarmatisk gull.
En utstilling viser vesteuropeiske dekorativ kunst og brukskunst fra det 12. til det 15. hundreåret og malerkunst fra Nederland fra 14-1500-tallet. Her er en samling mosaikker og et forgylt gjøkeur laget av James Cox.
En samling av vesteuropeiske våpen og rustninger er fra det 15.-17. hundreåret.
Historie
Katarina den stores første store innkjøp fant sted da hun i 1764 kjøpte malerier av den tyske kunsthandleren Johann Ernst Gotzkowsky i Berlin. Han hadde kjøpt opp malerier for kunstsamlingen til Fredrik II av Preussen, men denne avslo å kjøpe den. Gotzkowsky forsynte i stedet den russiske kronen med 225 malerier, i hovedsak flamske og nederlandske, deriblant cirka 90 av ukjent opphav. Samlingen besto av 13 malerier av Rembrandt, 11 malerier av Rubens, syv av Jacob Jordaens, fem av Anthonis van Dyck, fem av Paolo Veronese, tre av Frans Hals, blant dem «Portrett av en ung mann med en hanske», to malerier av Rafael, to av Hans Holbein den yngre, samt et maleri hver av Tizian, Jan Steen («Dagdriverne»), Hendrick Goltzius, Dirck van Baburen, Hendrick van Balen og Gerrit van Honthorst.
I 1764 ga Katarina arkitekt Jurij Felten i oppdrag å forlenge Vinterpalasset mot øst, et byggearbeid som ble fullført i 1766. I årene 1767–69 sto den franske arkitekten Jean-Baptiste Vallin de la Mothe for et påbygg i motsatt ende av palasset, langs breddene av Neva. Bygningen i nyklassisistisk stil er i dag kjent som den lille eremitasjen. Katarina skaffet seg de beste samlingene som var til salgs etter rike samlere. Heinrich von Brühls samling, som besto av over 600 malerier og en mengde trykk og tegninger, ble kjøpt i Sachsen i 1769. Pierre Crozats samling av malerier ble kjøpt i Frankrike i 1772 ved hjelp av Denis Diderot. Samlingen med 198 malerier som hadde tilhørt Robert Walpole ble kjøpt inn i London i 1779. I 1781 ble det kjøpt inn en samling på 119 malerier fra grev Baudouin.
I Katarinas levetid ble det kjøpt inn 4 000 malerier av gamle mestre, 38 000 bøker, 10 000 graverte edelstener, 10 000 tegninger, 16 000 mynter og medaljer pluss en naturhistorisk samling.
Byggverket i klassisistisk stil sto ferdig i 1787 og er i dag kjent som den gamle Eremitasjen. Katarina ga også privatteatret sitt til Eremitasjen. Dette ble reist rett ved mellom 1783 og 1787 og er tegnet av den italianske arkitekten Giacomo Quarenghi. I London kjøpte Katarina i 1787 en skulptursamling som for det meste var i marmor og skrev seg fra den romerske antikken.
Aleksander I kjøpte 38 malerier fra arvingene etter Joséphine de Beauharnais. En stor del av disse maleriene hadde franskmennene røvet i Kassel under napoleonskrigene.
I 1850 kjøpte museet Cristoforo Barbarigo-samlingen, herunder fem oljemalerier av Tizian.
Etterhvert ble samlingen utvidet, blant annet med arkeologiske utstillinger, og det ble for liten plass til de enorme samlingene til tsar-familien. Nikolai I engasjerte derfor en tysk arkitekt, og i 1852 ble Den nye eremitasjen åpnet.
Under revolusjonen ble Eremitasjen erklært offentlig eiendom, og samlingene ble utvidet ytterligere da private samlinger ble nasjonalisert. Ytterligere kunst ble også kjøpt inn, deriblant bilder av Paul Gauguin og Pablo Picasso. Dårligere tider ble det under Stalin, som på grunn av høye vedlikeholdsutgifter bestemte at deler av samlingen skulle selges til utlandet. Dette kapitlet i Eremitasjens historie sluttet i 1945, da det som kompensasjon for kunsttapene ble overført en del kunst fra Den røde armés plyndringer under andre verdenskrig.
Den dag i dag har Eremitasjen den største Rembrandtsamlingen i verden, og museet ekspanderer stadig. Det har nå underavdelinger i Amsterdam og Kazan.
Andrew Mackay
Andrew Mackay (født 1. november 1985) er en svømmer fra Caymanøyene.
Han representerte Caymanøyene under Sommer-OL 2004 i Athen, der han ble utslått i forsøksheatet på 200 meter medley.
International Data Group
International Data Group, Inc. (IDG) er en kinesiskeid, amerikansk-basert organisasjon for media, data og markedsføring. IDG utviklet seg fra International Data Corporation som ble grunnlagt i 1964 i Newtonville, Massachusetts av Patrick Joseph McGovern. IDC sørger for markedsforskning og rådgivende tjenester og er idag en underavdeling av IDG.
Gigagram
Gigagram er en SI-enhet for måling av masse. Symbolet for gigagram er Gg. Et gigagram er lik 109 gram, en milliard gram.
International Data Group
IDG opererer i 97 land og har hovedkvarter i Boston. Dens merkenavn inkluderer CIO, Computerworld, PCWorld og Macworld. IDG produserer nasjonale utgaver av disse og andre publikasjoner i hvert land.
Gigagram
Gigagram brukes lite i praksis. Enhetene kilogram og tonn brukes i stedet.
Og motsatt:
Teragram
Og motsatt:
Arthur Buchardt
Arthur Buchardt (født 15. juni 1948 i Drammen) er en norsk forretningsmann, mest kjent for å arbeide med utvikling av eiendom.
Bakgrunn og virke
Buchardt ble født i Drammen, men hadde store deler av sin oppvekst på Nesodden og i Brumunddal. Han er utdannet diplomøkonom ved Handelshøyskolen BI. Han har vært gjennom to ekteskap, med blant andre Wenche Myhre som han var gift med i fire år.
Han har i mange år arbeidet som forretningsmann, og eiendomsutvikler. Hotellprosjektene, som befinner seg i Norge, Sverige og Finland, eies gjennom AB Invest AS som er morselskapet i AB Invest konsernet. Arthur Buchardt har en eierandel på 51 % i konsernet, mens hans sønn Anders Buchardt eier de resterende 49 %. Ifølge tidsskriftet Kapital hadde Buchardt en formue på 3,750 milliarder norske kroner i 2019.
Antony Hewish
Antony Hewish (født 11. mai 1924 i Fowey i Cornwall, død 13. september 2021) var en britisk radioastronom og nobelprisvinner.
Etter utdannelsen ved University of Cambridge sluttet Hewish seg i 1946 til en gruppe radioastronomer som ble ledet av Martin Ryle. Mens han ledet et forskningsprosjekt ved Mullard Radio Astronomy Observatory ved Cambridge i 1967, observerte en av hans studenter, Jocelyn Bell, regelmessig pulserende radiosignaler fra en ukjent kilde. Hewish forstod betydningen av observasjonen, og lyktes å konstatere at signalene ikke var interferens fra noen kilde på jorden, men at de måtte komme fra en hittil ukjent type stjerne. Senere har man fastslått at denne typen signaler sendes ut av hurtig roterende nøytronstjerner. Tildelingen av nobelprisen til Hewish og Ryle, uten å verdsette Jocelyn Bells innsats, er i ettertid blitt kritisert.
Lemoniz kjernekraftverk
Lemoniz kjernekraftverk er et spansk kjernekraftverk som ligger i Lemóniz i provinsen Bizkaia i den autonome regionen Baskerland, og som aldri er blitt tatt i bruk. Anlegget har to utbygde reaktorer, som kunne hatt en total effekt på 1 800 MW ved operativ bruk.
Den politiske avgjørelsen om å skrinlegge igangsettelsen av anlegget ble fattet i 1983, etter at de spanske sosialdemokratene vant valget året før og dermed inntok regjeringskontorene. Avgjørelsen kom som følge av en omfattende politisk kampanje mot kjernekraft i Baskerland.
Apteroessa
Apteroessa er en slekt av billene i delgruppen (underfamilien) sandjegere i familiegruppen løpebiller.
Den lange korridor
Den lange korridor (kinesisk: 长廊, pinyin: Cháng Láng) er en overbygd passasje i Sommerpalasset i Beijing i Kina. Den ble opprinnelig bygd på midten av 1700-tallet, og er kjent for sin lengde (728 m) og sine rike dekorasjoner (mer enn 14.000 malerier).
Apteroessa
Utseende
En ganske stor (ca. 35 millimeter) og kraftig, brun sandjeger med gule flekker på dekkvingene. Hodet er stort og bredt med sigdformede kjever, fasettøynene middels store. Pornotum er trapesformet (bredest foran) med tydelig midfure. Dekkvingene er jevnbrede med tre par gule flekker. Arten har reduserte flygevinger og kan ikke fly. Beina er lange og tynne.
Levevis
Ingenting er kjent om biologien til denne arten. Det ser ikke ut til at noen har observert arten i det fri, og funndataene for de kjente eksemplarene er uklare.
Utbredelse
Slekten er, eller var, utbredt i Sørøst-Asia (India). Det er bare kjent tre museumseksemplarer fra 1700-tallet. Den er dermed muligens alt utdødd.
Den lange korridor
Historie
Den lange korridor ble først bygd i 1750, da Qianlong-keiseren igangsatte arbeidene med byggingen av den keiserlige have her. Korridoren ble bygd for at keiserens mor skulle kunne spasere gjennom hagene beskyttet fra sol og vær.
Som det meste av Sommerpalasset ble Den lange korridor stygt skadet av ild da de anglofranske allierte styrker i 1860 under Andre opiumkrig. Den ble gjenoppbygd i 1886.
Adrienn Tóth
Adrienn Tóth (født 24. november 1990) er en ungarsk moderne femkjemper. Hun representerte landet sitt under Sommer-OL 2012 i London, der hun ble nummer 20.
Hybocephalodes
Hybocephalodes er en slekt av små, rødlige eller brunlige køllebiller.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende.
Utbredelse
Gruppen er kjent fra Sørøst-Asia (Borneo).
Petagram
Petagram er en SI-enhet for måling av masse. Symbolet for petagram er Pg. Et petagram er lik 1015 gram.
Og motsatt:
Parlamentsvalget i Storbritannia 1929
Parlamentsvalget i Storbritannia 1929 ble avholdt den 30. mai 1929 og ga ikke flertall til noen av de politiske partiene. Labour, under ledelse av Ramsay MacDonald, fikk flest plasser (tross at de fikk færre stemmer enn Stanley Baldwins konservative parti). Det liberale partiet, under David Lloyd George gikk fram i forhold til valget i 1924.
''Totalt antall avlagte stemmer: 21 685 779. Alle partier vises. Det konservative partiet inkluderer Ulster Unionist Party.''
Weltervekt (MMA)
Weltervekt (MMA) kan referere til forskjellige vektintervaller.
Forskjellene
Weltervekt i MMA avviker en del fra andre sporten som benytter weltervekt deriblant, boksing, kickboksing og muay thai. Disse sportene definerer weltervekt som under 67 kg. Dermed er weltervekt i MMA generelt høyere enn i disse sportene. De fleste amerikanske og europeiske MMA-medier benytter weltervekt om utøvere mellom 71 kg og 77 kg.
Kjente weltervekt utøvere
Listen inneholder utøvere mellom 75 og 79.5 kg:
Bundesautobahn 555
A 555 (Autobahn 555, formelt Bundesautobahn 555) er en motorvei i den tyske delstaten Nordrhein-Westfalen, mellom Köln og Bonn. Den er Tysklands første motorvei med betegnelsen Autobahn. Denne betegnelsen ble ikke brukt om AVUS, som ble tatt i bruk 11 år tidligere.
Den 18 km lange strekningen ble bygget mellom 1929 og 1932, og åpnet av Kölns borgermester Konrad Adenauer den 6. august 1932. - Slik vil veiene se ut i fremtiden, uttalte Adenauer ved åpningen. Autobanen var 20 kilometer lang, hadde to kjørefelt i hver retning, og var uten veikryss. Noe midtrekkverk mellom motgående kjørefelt fantes ikke.
Knut Knutsen
Knut Knutsen, Knut Knudsen eller Knud Knudsen er navnet til flere personer:
Enerom
Enerom er en norsk TV-film regissert av Eli Skolmen Ryg. Stykket ble skrevet av Bjørn Høvik og bearbeidet for fjernsyn av Bjørn Engvik og Eli Skolmen Ryg. Enerom var bidrag til Fjernsynsteatrets manuskriptkonkurranse og innkjøpt av Nordvisjonen. Filmen ble vist på NRK TV i Fjernsynsteatret 17. mars 1987.
Handling
Stykket handler om den arbeidsløse, nyskilte og ensomme mannen Arvid (spilt av Erik Hivju), som mer eller mindre har gitt opp. Ved en tilfeldighet treffer han på den unge gravide kvinnen Eva (spilt av Tone Danielsen), som er sykepleier og som han tiltrekkes av. For å være nær sykepleieren lyver han på seg et slektskap til den eldre damen Anna Hansen (spilt av Edel Eckblad), som ligger i koma på sykehuset der pleiersken arbeider. Denne kvinnen har gitt ham et håp, men hans lengsel etter ømhet blir så voldsom at han mister beherskelen og rømmer.
Anton Mirantsjuk
Anton Andrejevitsj Mirantsjuk (Антон Андреевич Миранчук; født 17. oktober 1995) er en russisk fotballspiller som spiller for FK Lokomotiv Moskva.
Hans tvillingbror Aleksej Mirantsjuk spiller for den italienske klubben Atalanta BC.
Landslaget
7. oktober 2017 fikk han sin første landskamp for mot.
Han ble tatt ut i s tropp til VM i fotball 2018 i Russland.
Julevise fra Finnmarken
Teksten
for den grånende morgenens klare luft, for vårt hjem og vårt land og vår bedende moder, for yrende steder og istunge floder, vi hever vårt krus og for kommende dager, for kjærlighet lykken som var. og uværet danser i nord og i syd, vi drikker og drømmer om bekker som flyter, og minner om kuldefyllt sol fra Kong Vinter. Og gårder som lyser blant vårblad og liljer, og skygger som danser i skog. for det fattige folket som slåss for sitt brød. For den som i armod blir kalde om kinnen, for angrende tanker og for svie fra smerten, for sårfylte kropper og smertefull død. vi glemmer at jorden ble dekket av hat, vi reiser oss opp under stjerner som glitrer, omkring oss de helliges natt vi opplever. For dem og for jorden, for himmelen og oss, våre krus vi nå hever min venn.
Folkedrakt
Folkedrakt er et begrep som fra begynnelsen av 1900-tallet er brukt om en klesdrakt som er særegen for folk innenfor et bestemt geografisk område. Disse plaggene er klær med lokale kjennetegn som er en del av en stedsbundet folkelig draktskikk med egne normer for utforming og bruk av klærne og som skiller seg fra den moderne samtidsmoten. Folkedraktene er de tradisjonelt vanlige klær med graderinger fra høytidsklær til hverdagsklær innenfor det området de tradisjonelt har vært brukt, eller det området hvor kildene som drakten er rekonstuert på grunnlag av, kommer fra.
I nasjonalromantikken i Tyskland oppstod en interesse blant overklassen for folkelig kleskultur og andre folkelige kulturuttrykk, fordi man så det som uttrykk for noe opprinnelig og nasjonalt. Denne interessen spredte seg også til bl.a. Skandinavia og særlig Norge. Klesmoter er likevel de fleste steder påvirket av eller uttrykk større moter, og mange av hovedtrekkene ved dagens folkedrakter kan sies å være felleseuropeiske moter fra 17–1800-tallet.
Oleg Pukhnatiy
Oleg Pukhnatiy (født 10. juni 1975) er en usbekisk svømmer.
Folkedrakt
Dagens folkedrakter har utgangspunkt i eldre drakttradisjoner, både arbeidsplagg og fintøy. Klesplagg på landet og den rådende klesmoten i byene har ellers påvirket hverandre gjensidig opp gjennom historien. Den norske bunaden, et begrep som brukes om moderne rekonstruerte festplagg, regnes vanligvis ikke som en folkedrakt i normal forstand, ettersom den klart skiller seg fra brukernes normale klesdrakt og kun benyttes i spesielle anledninger. Noen ganger kan bestemte folkedrakter omtales som «nasjonaldrakt».
Oversikt over folke- og nasjonaldrakter
(Lista er ikke fullstendig)
Oleg Pukhnatiy
Han representerte Usbekistan under Sommer-OL 2004 i Athen, der han ble utslått i forsøksheatet på 200 meter medley.
Folkedrakt
Eksterne lenker
Boarische Tracht Bayerische Tracht
Ulv! Ulv! (album av Ym:stammen)
'Ulv! Ulv!' er et musikkalbum med Ym:stammen, utgitt i 1994.
Straum
Mellom Straumfjorden og Barmfjorden ligger vassleiet Straumvassdraget, fra den gangen da øya Hitra var delt i to deler. I dag er høyden over havet langs vassdraget under 30 meter.
Like øst for Straum ligger innkjørselen til Hitra vindpark.
Zettagram
Zettagram er en SI-enhet for måling av masse. Symbolet for zettagram er Zg. Et zettagram er lik 1021 gram.
Og motsatt:
Kunstløp under Sommer-OL 1920
Kunstløp var med på det olympiske programmet for andre gang 1920 i Antwerpen, første gangen var OL 1908 i London. Det ble konkurrert i tre grener; menn, damer og i parløp. Sverige ble beste nasjon med to gull og en sølvmedalje.
Loftleiðir
Loftleiðir var et privat islandsk flyselskap grunnlagt den 10. mars 1944 av tre unge islandske flyvere som etter hjemkomst fra flyverutdannelse i Canada stiftet selskapet. Første årene opererte selskapet utelukkende på innenlandsnettet fra Reykjavík lufthavn.
Historie
Den 17. juni 1947, på Islands nasjonaldag, startet Loftleiðir sin første internasjonale rute mellom Reykjavík og København. Flyet som ble brukt var en Douglas DC-4, Islands første virkelige fly egnet for utenrikstrafikk. I 1948 fikk Loftleiðir tillatelse til å fly til USA, og den 26. august 1948 landet Loftleiðir's Skymaster på Idlewild Airport (nå kjent som JFK) med 46 passasjerer i den første kommersielle flygning mellom Island og USA. Fire år senere, i 1952, startet Loftleiðir regulær ruteflygning mellom New York og Europa via Island.
På 1950-tallet var restriksjonene innen den internasjonale flytrafikken langt større enn i dag. De fleste selskaper hadde stort sett bare tillatelse til å transportere passasjerer og gods til og fra eget land gjennom bilaterale avtaler, noe som var regulert gjennom Luftens friheter. Men Loftleiðir utnyttet det som lå i det som den gang ble kalt Luftens fem friheter (den 3. og 4. frihet); muligheten til å transportere passasjerer mellom Europa og USA ved å fly disse til Island og fra Island. Det var ikke nødvendig, rent fysisk, å dele reisen i to, bare å utstyre passasjerene med to billetter.
I løpet av 1960- og 1970-årene innførte Loftleiðir lavprisbilletter over Nord-Atlanteren med Luxembourg som utgangspunkt, via de nordiske landene og Island. Tilbudet om lavprisbilletter ble meget populært og selskapet tiltrakk seg mange passasjerer, men selskapet ble motarbeidet av IATA på grunn av dette. Etter hvert som selskapet fikk økonomiske problemer og konkurransen med Islands nasjonale selskap Flugfélag Íslands ble merkbar, samtidig med et økende press fra den islandske regjering om sammenslutning, gikk de to selskaper i 1973 sammen og dannet Icelandair.
Katarzyna Wójcik
Katarzyna Wójcik (født 31. mars 1983) er en polsk moderne femkjemper. Hun representerte landet sitt under Sommer-OL 2012 i London, der hun ble nummer 19.
Matthias de Zordo
Matthias de Zordo (født 21. februar 1988 i Bad Kreuznach) er en tysk spydkaster. Han deltok i spydkastkonkurransen under EM i friidrett 2010 i Barcelona og tok sølvmedaljen etter en spennende konkurranse med Andreas Thorkildsen, som til slutt vant. Matthias de Zordos kast var på 87,81 meter. Med det forbedret han sin tidligere bestenotering med over tre meter. I juli 2010 ble han også tysk mester i spydkast.
De Zordo er en av få som kaster spyd med venstre hånd, og den som har kastet lengst i verden av disse. Han var aktiv i flere idretter da han vokste opp, blant annet spilte han håndball for HGC Bad Kreuznach. Fra 2006 til 2007 gjorde han tjeneste innenfor «Freiwilliges Soziales Jahr in Sport». Han har hatt en ull-lue, som han selv omtaler som lykkelua, som han til tider har nyttet i konkurranser.
Utdannelse
Utdannelse eller utdanning refererer til spesifikke ferdigheter og kunnskaper, foruten å utøve «god dømmekraft» som oppnås via læring og mestring. I Norge brukes begrepet i dagligtale gjerne synonymt med begrepet høyere utdannelse, altså utdannelse ut over videregående skole, men definisjonen favner all læring av ferdigheter og kunnskaper. Den russiske psykologen Lev Vygotskij definerte utdannelse som «fostring av individet til forståelse av den kulturelle begrepsverden».
Utdannelse bedrives i en rekke ulike former verden over, og alles rett til utdannelse regnes som en menneskerett og er FNs fjerde bærekraftsmål. Jenter er i mindretall i skolen i lavinntektsland, og utgjør over halvparten av barna som ikke går på barneskolen.
Ifølge en internasjonal standard er utdanningssystemet som regel delt inn i grunnskole, sekundærskole (et stadium tilsvarende videregående skole), og høyere utdannelse, som kan være høyskole eller universitet. I tillegg til dette kommer utdannelse i tidlig barndom, førskole. Sekundærskolen kan være en yrkesskole, et gymnas eller forberedende skole innenfor universitet. I mange land fins også mulighet for voksenopplæring, samt spesialskoler og særskoler. I noen land er det også muligheter til hjemmeundervisning som alternativ til vanlig skole.
Skoler og universiteter kan være allmenne (statlige eller kommunale) eller private, eller de kan drives i form av friskoler. Utdannelse utenfor det tradisjonelle utdanningssystemet gis også av andre organisasjoner, for eksempel bedrifter, samfunn, fagforbund, og folkebevegelser. En fullført utdannelse avsluttes som regel med en eksamen, en oppgave eller en legitimasjon, der det utdeles vitnemål, fagbrev og/eller en oppnådd grad.
Formell utdannelse
Formell utdannelse refererer til retten en utdanning eller eksamen som gir til yrkesutøvelse eller videre utdanning. Den opparbeidede rettigheten vil være basert på de evner, kvalifikasjoner eller kompetanse utdanningen eller eksamen har gitt.
En formell utdannelse skjer oftest på en systematisk måte, oftest emnevis. Den foregår på ulike måter, med så forskjellige modeller som en lærer (underviser) for hver student, eller flere studenter per lærer (elevsystem), på arbeidsplassen ved hjelp av en erfaren person i yrket (mentor), eller en kombinasjon av det praktiske og teoretiske (lærlingeprogram).
I elevmodellen foregår ofte utdannelsen i spesielle lokaler for utdannelse (dog finnes det ulike former for fjernundervisning). Sammen med lærerne (lærerkollegiet/fakultetet) utgjør disse lokalene en utdannelsesinstitusjon. Disse institusjonene kan bære ulike betegnelser som skole, høyskole, lycée, gymnas, institutt, akademi og videre.
Alle disse institusjonene har de siste 200 årene benyttet seg av ulike prøver (examina) for å fastslå hvor mye av emnet studenten har tilegnet seg. Dette gjelder også doktorgraden i mange land. Dog har de mer klassiske universitetene krav om en selvstendig avhandling (med forskning) for å oppnå doktorgraden. Det foregår da en såkalt disputas (vurderende diskusjon) med en opponent (som er en anerkjent akademiker innenfor området) til avhandlingen.
Bedrives det forskning ved institusjonen kvalifiserer de ofte til å være universitet. Både høyskoler og universitet tildeler akademiske grader.
Bachelor- og mastergrad
Fullført formell utdannelse gir i hovedsak en bachelorgrad etter tre år og en mastergrad etter fem år med utdanning. Bachelorprogram tilbys ved de fleste høgskoler og universitet i Norge, mens masterprogrammene er litt færre og mer spesialiserte. I 2018 hadde 33,4 prosent av Norges befolkning utdanning på høyere nivå, der 23,7 av disse hadde kort utdanning, mens 9,7 prosent hadde lang utdanning, inkludert doktorgrad.
De fleste studiesteder tilbyr både enkeltemner, årsstudium, bachelorprogram, masterprogram, doktorgrader samt etter- og videreutdanning. Lærestedene kan være offentlige eller private, der universitetene og de fleste høyskolene er offentlige, mens en del fagskoler er private. Som student er man i Norge støttet av Lånekassen til utgifter under studentperioden, så lenge studieprogrammet er godkjent av Lånekassen, og så lenge man som student består eksamen.
Opptak til høyere utdanning
I Norge må man ha fullført videregående opplæring for å få generell studiekompetanse. Denne kan oppnås på flere måter. Det mest vanlige er studiespesialiserende program, yrkesfaglig opplæring med påbygg til generell studiekompetanse eller opptak gjennom 23/5-regelen. Under denne regelen må man være fylt 23 år, kunne dokumentere fem års praksis og i tillegg ha bestått de seks studiekompetansefagene norsk, engelsk, matte, naturfag, samfunnsfag og historie.
Man kan også oppnå generell studiekompetanse av høyere utdanning eller toårig fagskole. Personer uten generell studiekompetanse kan søke via realkompetanse, der kravet er å dokumentere fem års relevant praksis til studiet man søker seg til. Søkeren må også være over 25 år.
Inflasjon i utdannelse
Studier viser at det har gått betydelig inflasjon i krav om universitetsutdannelse for stillinger som før ikke krevde det. Ansatte med universitetsutdannelse produserte heller ikke mer, enn ufaglærte, i samme type stillinger. Derimot kostet de arbeidsgiverne mer, både i høyere lønn og at de oftere skiftet jobb. Cathrine Krøger, med hovedfag i idéhistorie, og utdannelse som sykepleier, har kritisert sykepleierstudiet for å være «keiserens nye klær», og hevder «Den akademiserte delen har null verdi på klinikken,». Journalist Eva Grinde mener Krøgers kritikk er en del i et større mønster, som viser at det i Norge er skepsis til konkrete, praksisnære utdannelser.
Yrkesutdannelse
Yrkesutdannelse er grunnleggende utdannelse for å være i stand til å utføre arbeid innenfor et bestemt yrke. Over tid skjer det endringer i måten skolesystemet er organisert på. I tillegg endres omfanget av undervisningen, og det skjer forskyvninger i antall mennesker som arbeider innen yrkessektorer som forvaltningen, primærnæringene, industrien, handelsnæringen, håndverk og andre grupper.
Historisk har Norge hatt en periode med sterk kategorisering av yrkesutøvere etter utdannelse, spesielt i den siste delen av forrige århundre frem til 1994. Yrkene ble da plassert i kategori i skolesystemet etter om det var en akademisk retning, en merkantil retning eller en yrkesfagretning, og skolene var organisert tilsvarende. Fremdeles finnes denne strukturen i skolesystemet, men alle videregående skoler bruker i dag navnet videregående skole, og forskjellene finnes i skolenes tilbud av undervisningsretning.
Handelsskole
Handelsskolen ga undervisning av forskjellig varighet. Kort fantes disse alternativene:
Handelsgymnaset kvalifiserer til videre studium innen handelsfag.
Yrkesskole
Yrkesskolen var orientert mot håndverksarbeid. Utdannelsen bestod av teoretisk og praktisk skole og gjennomføring av fagprøve i et bestemt yrkesfag. I yrkesfagene tas også mesterbrev som gir kvalifikasjon til å drive håndverksbedrift som egen næringsvirksomhet, avhengig av hva som gjelder i forskjellige yrker.
Sjømannsskole
For andre yrker finnes det en historie med forskjellige tema involvert. Norge har ei historie med mange ansatte innen sjøfart, og det var tidligere en betydelig aktivitet på undervisningssektoren på skoleskip og sjømannsfag. Spesielt var det fagskoler innen:
En skipsbesetning besto tidligere av rundt 50 mann avhengig av skipstypen og skipsstørrelsen. I dag brukes generelt større skip enn tidligere og besetningen er litt redusert. Den norske handelsflåten er blant de største i verden.
Landbruksskole
Innen landbruksfag skjer det undervisning i landbruksskoler. Landbruket har hatt en rolle som betydelig arbeidsgiver. Mekanisering og automatisering skaper endringer som rasjonaliserer landbruket på tilsvarende måte som andre sektorer i næringslivet.
Realkompetanse
Realkompetanse refererer til den kunnskap, erfaring og fagkompetanse man tilegner seg gjennom yrkespraksis, ulike former for ubetalt arbeid, organisasjonsarbeid, omsorgsarbeid, praktisk utdanning eller på annen måte.
Teorier og metoder
Se også pedagogikk
Sperregrense
Sperregrense er en ordning i forbindelse med valg som brukes for å forhindre for stor spredning av stemmene det velges representanter til. Ordningen er mest kjent i forbindelse med valg til nasjonalforsamlinger. Sperregrensen er satt til en prosentandel av stemmene.
I noen land er det slik at partier som kommer under grensen, ikke vil kunne bli representert i parlamentet. I Norge har sperregrensen bare innvirkning på om partiene kan bli tildelt utjevningsmandater.
Sperregrensen i Norge
I Norge er det ved stortingsvalg en sperregrense på fire prosent av det samlede stemmetall for hele riket for å kunne bli tildelt ett av de 19 utjevningsmandatene (ett per valgdistrikt) (Grunnloven § 59). Det gjelder derimot ingen sperregrense ved fordelingen av de 150 distriktsmandatene. I praksis får man et resultat med samme effekt som sperregrense ved fordeling av distriktsmandater ettersom divisoren ved tildeling av førstemandatet er 1,4 og ikke 1 (St. Laguës modifiserte metode). Dette gjøres for å forhindre at for små partier blir representert.
Fylkestingsvalg
Ved fylkestingsvalg er sperregrensen for personstemmer på 8 prosent. Det betyr at minst 8 prosent av de som stemmer på en liste må gjøre endringer i kandidatrekkefølgen for at endringene skal få betydning for valget.
Sperregrensen i Danmark
Senere er regelen endret til den nåværende, hvor et parti skal oppfylle minst én av følgende tre betingelser for å bli representert: Det er normalt 2 prosent-regelen som er lettest å oppfylle, og da 2 prosent av stemmene normalt er tilstrekkelig til 4 mandater, har de danske folketingspartier normalt alltid minst 4 mandater i Folketinget.
Som en følge av København-Bonn-erklæringene i 1955 ble det danske mindretallspartiet i Tyskland, Sydslesvigsk Vælgerforening, fritatt for sperregrensen ved valg til landdagen i Slesvig-Holsten. Det tyske mindretallspartiet i Danmark, Slesvigsk Parti, er ikke på samme måte formelt fritatt for sperregrensen til Folketinget, men partiet er dog fritatt for underskriftsinnsamling for å bli oppstillingsberettiget. Uansett sperregrensen på 2 prosent har partiet mulighet for å bli representert i Folketinget gjennom et kretsmandat i Sydjyllands Storkreds. For dette kreves ca. 25 000 stemmer, tilsvarende ca. 5 prosent i Sydjylland og 0,6 prosent på landsplan. Ved de seneste lokalvalg i Sønderjylland har partiet imidlertid kun oppnådd ca. 4 600 stemmer.
Sperregrensen i Sverige
Sverige har en sperregrense på 4 % i valg til Riksdagen, men et parti kan få distriktsmandat hvis det har en oppslutning på minst 12 % i en valgkrets. Partier som samler minst 2,5 % av stemmene får imidlertid økonomisk støtte av staten.
Ved valg i Sveriges regioner, tidligere kalt landstingsvalg, er det en sperregrense på 3 %. I Sveriges kommuner er det sperregrense ved kommunevalg (valg til kommunfullmäktige). Sperregrensen er på 3 % i kommuner som er inndelt i valgkretser og på 2 % i kommuner som ikke er inndelt i valgkretser.
Sperregrensen i andre land
I land som for eksempel Tyrkia beskyldes de største partiene for å bruke sperregrensen til å hindre nye opposisjonspartier å etablere seg. Tyrkia har hatt en grense på 10 prosent for at et parti i det hele tatt skal kunne være representert i parlamentet, noe som fører til at det er vanskelig for et nytt parti å få innpass. Israel og Nederland er stater som omfatter én enkeltkrets ved valg til nasjonalforsamlingen, og disse har ofte mange småpartier i parlamentet. Sperregrensen i Israel er 3,25 % fra 2014, tidligere var den 2 %.
Ved valg til Alltinget på Island må et parti ha oppnådd minst 5 % på landsbasis for å få delta i fordelingen av de ni utjevningsmandatene.
Det demokratiske parti i USA har en sperregrense på 15 % ved valg av utsendinger til landsmøtet i forbindelse med presidentvalg.
Fylkesvei 203 (Vest-Agder)
Til Tregdeveien ligger det svært mange hytter, noe som gjør at trafikken om sommeren er svært stor. Da veien er smal, er den kommet på Mandal kommunes prioriterte liste over veier som trenger sykkelsti.
2019 ble veien erstattet av fylkesvei 4228, en delstrekning ble del av fylkesvei 230.
Niklas Juntti
Niklas Juntti (født 1. juni 1975 i Kalix) er en svensk\norsk assistent trenere for Stjernen og tidligere ishockeyspiller. Juntti spilte for Kalix HF fra 1993 til 1999. Og for Team Kiruna i HockeyAllsvenskan fra 2000 til 2002. Og Stjernen Hockey fra 2002 til 2011. Kråkene IL fra 2011 til 2012.
Tan Lee Yu Gary
Tan Lee Yu Gary (født 21. april 1982) er en singaporsk svømmer.
Han representerte Singapore under Sommer-OL 2004 i Athen, der han ble utslått i forsøksheatet på 200 meter medley.
Panhardstag
Panhardstaget finner man vanligvis på kjøretøy med stiv/hel bakaksel (eventuelt foraksel på kjøretøy med firehjulstrekk med hel aksel). Den ene enden av panhardstaget er festet til en side av akselhylsen, mens den andre enden er festet i chassis/ramme på motsatt side. Staget blir på denne måten stående på tvers av kjøreretningen, og har som oppgave å hindre akselen i å bevege seg sidelengs. Eksempelvis har Volvo 240 panhardstag på bakakselen, mens Daihatsu Rocky (med bladfjærer) har panhardstag på forakselen.
På et kjøretøy med bladfjærer har panhardstaget vanligvis bare som funksjon å øke stabiliteten, mens et kjøretøy med spiralfjærer (avhengig av type hjuloppheng) kan kollapse helt hvis staget fjernes.
Så mildt lyser stjernen
«Så mildt lyser stjernen» er en gammel vise fra slutten av 1800-tallet. Opphavsmenn er ukjent, men sangen er kjent i hele Norden. Visa er innspilt på Frem fra Glemselen kap.13 med Hilde Bekkevold.
Teksten
den skinner på krybben i Betlehems stall, for der hviler Jesus på leiet av strå, hans glede skal alle i julekveld nå. og følger oss siden den vei vi skal gå. Og la oss nå synge med jublende fryd, som englene små opp i himmelens sky.
Philip de Lange
Philip de Lange (født 1700 eller 1704, død 10. desember 1766) var murermester og arkitekt og en sentral person i dansk arkitekturhistorie.
Philip de Lange innvandret sannsynligvis til Danmark fra Holland eller Strasbourg sommeren 1729. Murerhåndverket hadde han antakelig fått opplæring i Holland. Han var en stund i virksomhet i Haag og innskrevet som murermester i København 15. juli 1733. I 1734–1735 var han i Norge. Det finnes så vidt man vet ingen bilder av ham og de biografiske opplysningene er også svært sparsomme.
Philip de Langes produksjon var svært omfangsrik. Han virket som en av Københavns største entreprenører og murermestre og hans arbeidsfelt strakte seg til alle arkitekturens grener; militær, sivil, kirkelig og industriell bygging. I den danske arkitekturhistorie supplerer han derved Elias David Häusser og Eigtved. Selv har han også virket som fabrikant, idet han i sine siste år anla salpeterverk ved sin egen bolig i Prinsessegade på Christianshavn.
I sine tidligste verk var de Lange sterkt preget av den hollandske senbarokken. Han la hovedvekt på fasadens utsmykking med pyntelig dekorasjon, slik det sees på Zieglers gård og Møinichens palé. Han formet helt nye borgerhustyper i København samt gavlkvisthuset, bl. a. med segmentgavl over fasadens midte. Da han i slutten av 1730-årene kom til å bygge for Søetaten, endret stilen hans seg mot større enkelthet i formene og en sterkere plastisk virkning. Årsaken var dels oppgavenes karakter, dels i noen grad påvirkning fra Hausser og Thurah.
Lange utførte et anlegg av virkelig storslått karakter ved å realisere Christian VIs rekonstruerte Orlogsværft og flåtestasjonen (Gammelholm og Nyholm). Den siste tiden av de Langes virksomhet faller innenfor rokokkoen og her lyktes det ham å bevare en viss selvstendighet overfor Eigtveds innflytelse. Han benyttet ingen ornamental utsmykking, unnlot sågar ofte bruken av lisener og konsentrerte seg helt om formgivningen, som f.eks. ved Stephen Hansens palé i Helsingør, som er et av hans mest betydelige arbeider.
Han står også bak ombygging av Glorup herregårds hovedbygning.
En allé på Holmen er oppkalt etter ham, en allé som med litt godvilje er fortsettelsen av Amalienborgaksen.
Kulturkanonen
Glorup inngår i Danmarks kulturkanon under kategorien arkitektur og Philip de Lange er ført opp som arkitekt sammen med Christian Joseph Zuber og Nicolas-Henri Jardin. I sin begrunnelse for valget av Glorup sier blant annet Kanonutvalget:
«Glorup indtager med hovedbygning, avlsgård og have en vigtig plads i dansk arkitektur som et forbilledligt eksempel på omdannelser, der bygger på store tanker tænkt ude i verden omsat til Danmark ved brug af stedets arkitektur og landskabets potentialer.»
Gustaf Adolf Jonsson
Gustaf Adolf Jonsson (født 26. juni 1879 død 30. april 1949) var en svensk skytter som deltok i flere olympiske leker, 1908 i London, 1912 i Stockholm og 1920 i Antwerpen.
Jonsson ble olympisk mester i skyting under OL 1912 i Stockholm. Han var med på det svenske laget som vant lagkonkurransen rifle 300 meter med 5 655 poeng foran Norge med 5 605. De andre på laget var Mauritz Eriksson, Erik Blomqvist, Bernhard Larsson, Carl Björkman og Hugo Johansson. Det var sju lag som deltok og det var seks mann på hvert lag. Jonsson skjøt totalt 874 poeng som var det svakeste resultatet på det svenske laget.
1792
1792 (MDCCXCII) i den gregorianske kalender var et skuddår som begynte på en søndag.
Nice ’N’ Rough
Nice 'N' Rough er en video med Tina Turner som ble gitt ut i 1982. Videoen inneholder en konsert som var en del av henns Tina Turner World Tour. Konserten ble spilt inn på Hammersmith Odeon i London.
Eurymorpha
Eurymorpha er en slekt av billene i delgruppen (underfamilien) sandjegere i familiegruppen løpebiller.
Utseende
En middelsstor (ca. 15 millimeter), noe bred, mørkt grønnlig metallisk sandjeger. Fremre del av hodet, sidene av pronotum, undersiden og beina er nokså tett kledt med lange, hvite hår. Hodet er stort og ovalt med nokså store, sigdformede kjever, fasettøynene middels store. Pornotum er rektangulært, mye bredere enn langt. Dekkvingene er litt pæreformede. Beina er middels lange og tynne.
Levevis
Arten lever på sandstrender, der den er en aktiv jeger.
Utbredelse
Arten er utbredt i det sørvestlige Afrika (Angola, Namibia, Sør-Afrika).
Tepic
Tepic er en kommune og hovedstad i den meksikanske delstaten Nayarit. Innbyggertallet er beregnet til omtrent 300 000. Byen befinner 915 meter over havet. Den ble grunnlagt den 25. juli 1532.
Krešimir Čač
Krešimir Čač (født 12. januar 1976) er en kroatisk svømmer.
Anders Beer Wilse
Anders Beer Wilse (født 12. juni 1865 i Flekkefjord, død 21. februar 1949 i Oslo) var en norsk fotograf. Han er kjent for sin dokumentasjon av Norge, men var også portrettfotograf.
Liv
Anders Beer Wilse var sønn av stadsingeniør Lauritz Marius Wilse og Karoline Dorothea Beer. Han vokste opp i Kragerø, dro til sjøs 13 år gammel og tok eksamen ved Horten Tekniske Skole på Karljohansvern i Horten i 1882. I 1884 emigrerte han til USA, der han i 1886 kjøpte sitt første kamera. Han arbeidet både som jernbaneingeniør og karttegner, men etablerte i 1897 også en fotografiforretning i Seattle. Han klarte seg godt som fotograf, og i 1901 flyttet han og familien tilbake til Norge, der han startet fotografisk forretning i Christiania. Han ble i 1925 tildelt Kongens fortjenstmedalje i gull. Anders Beer Wilse utgav i 1936 boka En emigrants ungdomserindringer, og den til dels selvbiografiske boken Norsk landskap og norske menn i 1943.
Virksomhet
I løpet av første halvdel av 1900-tallet reiste Wilse på kryss og tvers over hele Norge og ble kjent som landets store landskaps- og turistfotograf med en enorm produksjon. Han fotograferte særlig vakre og talende «postkortmotiver», men også idyllisk bygdeliv, kjente og ukjente personer.
Wilses sønn, Robert Charles Wilse, ble kompanjong hos faren. Han var firmaets daglige leder i farens siste leveår og fram til virksomheten ble nedlagt omkring 1957/58.
Foredrag
Ved siden av sin fotografiske virksomhet holdt han lysbildeforedrag i inn- og utland, der han promoterte Norge. I den selvbiografiske erindringsboken Norsk landskap og norske menn utgitt i 1943 forteller Wilse om foredragene: «I november 1909 hadde jeg mitt første offentlige foredrag. Det var i Den Norske Turistforening. Da jeg skjønte at foredraget slo godt an, animerte dette meg til å fortsette. Det ble særlig norsk natur det kom til å dreie seg om. Det å holde foredrag er ikke noen lukrativ affære som mange er tilbøyelig til å tro. Det er kostbart å legge i vei med 150 fargelagte lysbilder, samtidig holde like mange gratis foredrag som dem en blir betalt for. Etter hva jeg ser i min dagbok, har jeg holdt 498 betalte og 338 gratis foredrag.» Wilse overførte bildene fra svarthvitt negative glassplater til positive lysbilder, som deretter ble håndkolorert. DEXTRA Photo ved Norsk Teknisk Museum har en rekke av Wilses lysbilder, både håndkolorerte og i svarthvitt.
Wilses fotoarkiv
Wilse kjøpte Axel Lindahls Norges-bilder fra 1880- og 1890-årene og brukte dem sammen med sine egne. Etter firmaets opphør ble Wilses fotoarkiv med ca. 200.000 plater solgt og er i dag spredt i mange museer og samlinger. Norsk Folkemuseum har den største samlingen med ca. 86.000 negativer og 369 arkivalbum. Oslo Bymuseum har store samlinger av Oslobilder, Norsk Maritimt Museum har skipsbilder, Nasjonalbiblioteket har portretter, og i tillegg finnes Wilsebilder i fotoarkivene ved Preus museum, Norsk Teknisk Museum og Nasjonalmuseet for kunst, arkitektur og design. Wilses bilder har stor kulturhistorisk verdi, og store deler er i dag tilgjengelig på Internett i DigitaltMuseum, Oslobilder og i Galleri NOR. I 2014 ble Wilses fotoarkiv tatt opp i Norges dokumentarv.
Etterminne
Wilses vei på Jar er oppkalt etter han.
Folkedans
Folkedans er et generelt begrep for danser som i forskjellige land tradisjonelt blir utført ved sosiale hendelser av personer uten formell eller profesjonell utdannelse.
1790
Uten dato
Polens grunnlov.
Folkedans
Skikken med utendørs dans til sang på folkemålet var knyttet til maifesten og den varme årstiden. Kirkens fordømmelse av og forbud mot slike ringdanser som bare ble utført av kvinner, går tilbake til 500-tallet. Omvandrende sangere tok med de dansende pikene når de lovsang våren. Først etter høviskhetens inntog i selskapslivet begynte unge menn å delta i kjededanser og ringdanser (pardans forekom ikke), og snart ble slik fellesdans populær også utenfor adelen. Visen ble gjerne sunget at en forsanger, men de dansende sang med på refrenget.
Folkedans ble opprinnelig lært uformelt hvor folk flest samlet seg, ved at en ny dans ble observert og deretter utprøvd. I moderne tid kan folkedans, som all annen dans, koreograferes og fremføres på en scene. Vanligvis brukes begrepet «folkedans» om danser med opprinnelse i et lands kultur. For kulturer utenfor Europa benyttes ofte begrepet «etnisk dans» eller «tradisjonell dans» om det samme. «Folkedans» beskriver en rekke danser med følgende fellestrekk:
Honda cr85
Honda cr85r  ble en crossykkel i 2003. Den er arvtaker for cr80 som hadde blitt produsert i et par år. Denne sykkelen ble en suksess. Den ble en mester i 85-klassen. Den produseres den dag i dag.
Liste over Nevis’ statsministre
Under følger en oversikt over Nevis' statsministre siden 1983:
Moa Martinson
Helga Maria «Moa» Martinson (født 2. november 1890 i Vårdnäs, Östergötland, død 5. august 1964 i Sorunda, Södermanland) var en svensk forfatter.
Moa Martinson er blant de mest berømte og den eneste kvinnen blant de selvlærte proletarforfatterne som fremtrådte i Sveige på 1920- og 30-tallet. Hun var relativt bortglemt, men ble gjenoppdaget av kvinnebevegelsen på 1970-tallet. Ebba Witt-Brattström har skrevet doktoravhandlingen Moa Martinson: skrift och drift i trettiotalet (1988). Kerstin Engman publiserte biografien ''Moa Martinson. Ordet och kärleken'' i 1990.